พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลวังกระโจมตำบลดงละคร ตำบลศรีจุฬา อำเภอเมืองนครนายกและตำบลเกาะโพธิ์ตำบลเกาะหวาย ตำบลปากพลี ตำบลท่าเรืออำเภอปากพลีจังหวัดนครนายกพ.ศ.๒๕๔๗ ภูมิพลอดุลยเดชป.ร.ให้ไว้ณ วันที่ ๒๘ เมษายน พ.ศ. ๒๕๔๗เป็นปีที่๕๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนในท้องที่ตำบลวังกระโจม ตำบลดงละคร ตำบลศรีจุฬา อำเภอเมืองนครนายกและตำบลเกาะโพธิ์ ตำบลเกาะหวาย ตำบลปากพลี ตำบลท่าเรือ อำเภอปากพลี จังหวัดนครนายกเพื่อก่อสร้างและปรับปรุงระบบส่งน้ำตามโครงการส่งน้ำและบำรุงรักษานครนายกซึ่งเป็นส่วนหนึ่งของโครงการเขื่อนคลองท่าด่านอันเนื่องมาจากพระราชดำริอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย กับมาตรา ๕ วรรคสาม และมาตรา ๖แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๙ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๑๑ วรรคหนึ่ง แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๕) พ.ศ. ๒๕๓๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๙ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลวังกระโจมตำบลดงละคร ตำบลศรีจุฬา อำเภอเมืองนครนายก และตำบลเกาะโพธิ์ ตำบลเกาะหวายตำบลปากพลี ตำบลท่าเรือ อำเภอปากพลี จังหวัดนครนายก พ.ศ. ๒๕๔๗มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ให้อธิบดีกรมชลประทานเป็นเจ้าหน้าที่เวนคืนตามพระราชกฤษฎีกานี้มาตรา ๕เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่ตำบลวังกระโจม ตำบลดงละคร ตำบลศรีจุฬา อำเภอเมืองนครนายกและตำบลเกาะโพธิ์ ตำบลเกาะหวาย ตำบลปากพลี ตำบลท่าเรือ อำเภอปากพลี จังหวัดนครนายกภายในแนวเขตตามแผนที่ท้ายพระราชกฤษฎีกานี้มาตรา ๖ให้รัฐมนตรีว่าการกระทรวงเกษตรและสหกรณ์รักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกา กำหนดเขตที่ดินในบริเวณที่ที่จะเวนคืนในท้องที่ตำบลวังกระโจมตำบลดงละคร ตำบลศรีจุฬา อำเภอเมืองนครนายก และตำบลเกาะโพธิ์ ตำบลเกาะหวายตำบลปากพลี ตำบลท่าเรือ อำเภอปากพลี จังหวัดนครนายก พ.ศ. ๒๕๔๗(ดูข้อมูลจากภาพกฎหมาย)หมายเหตุ:-เหตุผลในการประกาศใช้พระราชกฤษฎีกาฉบับนี้ คือเนื่องจากมีความจำเป็นต้องก่อสร้างและปรับปรุงระบบส่งน้ำตามโครงการส่งน้ำและบำรุงรักษานครนายกซึ่งเป็นส่วนหนึ่งของโครงการเขื่อนคลองท่าด่านอันเนื่องมาจากพระราชดำริในท้องที่ตำบลวังกระโจม ตำบลดงละคร ตำบลศรีจุฬา อำเภอเมืองนครนายกและตำบลเกาะโพธิ์ ตำบลเกาะหวาย ตำบลปากพลี ตำบลท่าเรือ อำเภอปากพลี จังหวัดนครนายกเพื่อประโยชน์ในการส่งน้ำจากเขื่อนคลองท่าด่าน ลงแม่น้ำนครนายกไปยังเขื่อนนายกให้กับพื้นที่เกษตรกรรมและเพื่อการอุปโภคบริโภครวมทั้งช่วยบรรเทาอุทกภัย ในการนี้สมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้พรพิมล/พิมพ์๒๙กรกฎาคม ๒๕๔๗พัชรินทร์/อรดา/ตรวจ๑๐สิงหาคม ๒๕๔๗A+Bวิมล/ปรับปรุง๘กันยายน ๒๕๕๗[๑] ราชกิจจานุเบกษาเล่ม๑๒๑/ตอนที่ ๓๘ ก/หน้า ๓๔/๑๗ มิถุนายน ๒๕๔๗